Konstantinos P. Kavafis

Konstantinos Petrou Kavafis  (gresk: Κωνσταντίνος Πέτρου Καβάφης, Konstandínos Pétrou Kaváfis; født 29. april 1863 i Alexandria, død 29. april 1933 samme sted)  var en gresk lyriker, kjent for sine 154 dikt.

Han var gresk-ortodoks, bodde i Liverpool (1870–76) der han skrev sine første engelsk-influerte stykker.cavafis.compupress.gr   Derpå flyttet familien til Alexandria (1876–82) der han hadde en kortvarig skolegang ved Hermis Lyceum, videre til  Istanbul (1882–86) der Kavafis skrev sine første homofili-hentydende dikt, før han flyttet tilbake til Alexandria for godt.  Der virket han i kort tid for avisen Telegraphos, for den egyptiske børs, og i lengre tid ved teknisk etat inntil 1922.  Hans første utgivelse var 14 dikt (1904).  Han forble i det vesentlige ukjent inntil en omfattende antologi utgitt posthumt 1935.  Kavafis døde av kreft i strupehodet.

Kavafis delte selv dine dikt inn i tre kategorier:
 Historiske dikt — i hovedsak dikt inspirert av den hellenistiske epoken med Alexandria som primært fokus. Andre dikt var inspirert av den gresk-romerske antikken og den bysantinske epoken. Mytologiske referanser er også til stede. Periodene han fokuserer på er preget av nedgang og dekadens.
 Sensuelle dikt — de sensuelle diktene er preget av lyrikk og emosjoner
 Filosofiske dikt

 Utgivelser 
 Ποιήματα (Piimata), (Alexandria, 1935)
 Siden jeg ikke kan tale om min kjærlighet (Cappelen, 2002).  Gjendiktning og forord av Kjell Arild Pollestad

 Referanser 

 Eksterne lenker 
 Kavafis' dikt online

Kategori:Greske lyrikere
Kategori:Greske forfattere
Kategori:Personer fra Alexandria
Kategori:Personer fra Liverpool
Kategori:Fødsler i 1863
Kategori:Dødsfall i 1933